**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj: 07-11-5-6194/22**

Bosanska Krupa, 16.08.2022.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova s namjerom provođenja e-aukcije – Rehabilitacija dijela puta Klanac – Ćojluk i dijela puta Kišmetovići-Gornja Ljusina u Bosanskoj Krupi, na prijedlog Komisije za provođenje postupka javne nabavke, Gradonačelnik Grada Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o „EURO-COP INVEST“ Bosanska Krupa** u predmetu nabavke radova: Rehabilitacija dijela puta Klanac – Ćojluk i dijela puta Kišmetovići-Gornja Ljusina u Bosanskoj Krupi, sa cijenom u iznosu od 11.400,00 KM bez PDV-a, odnosno u ukupnom iznosu **13.338, 00 KM,**  **sa uračunatim PDV-om**.
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, kao i ovlaštenje o obavljanju djelatnosti koja je predmet nabavke, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o izvođenju radova na rehabilitaciji dijela puta Klanac – Ćojluk i dijela puta Kišmetovići-Gornja Ljusina u Bosanskoj Krupi.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-6194/22 od 15.07.2022. godine. Javna nabavka je provedena putem otvorenog postupka s namjerom provođenja e-aukcije– Rehabilitacija dijela puta Klanac – Ćojluk i dijela puta Kišmetovići-Gornja Ljusina u Bosanskoj Krupi. Obavještenje o nabavci broj: 1272-1-3-109-3-88/22 od 15.7.2022. godine - objavljeno na portalu JN (TD preuzelo ukupno 9 ponuđača) i u „Službenom glasniku BiH“, broj: 48/22 od 22.7.2022. godine

Po objavljenom obavještenju rok za prijem ponuda je bio 08.08.2022. godine do 12,00 sati. Do označenog roka za prijem ponuda na protokol Ugovornog organa pristiglo je ukupno 2 (dvije) ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. **d.o.o „EURO COP INVEST“ Bosanska Krupa,** zaprimljena podbrojem protokola: 07-11-5-6194-2/22 dana 05.08.2022. godina u 11:10 sati
2. **d.o.o. „I-KOMIĆ“ Bosanska Krupa,** broj protokola: zaprimljena podbrojem protokola: 07-11-5-6194-3/22 dana 08.08.2022. godina u 10:10 sati

Komisija za provođenje postupka javne nabavke je u skladu sa tenderskom dokumentacijom dana 08.08.2022. godine u 12,30 sati izvršila javno otvaranje ponuda i na zapisnik konstatovala:

1. **Ponuđač d.o.o „EURO COP INVEST“ Bosanska Krupa** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **15.585,40 KM bez PDV**,

PDV  **2.649,52 KM**

ukupna cijena ponude: **18.234,92** **KM sa PDV- om,**

Nema popusta

1. Ponuđač **d.o.o. „I-KOMIĆ“ Bosanska Krupa** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **16.338,40 KM bez PDV**,

PDV  **2.777,53 KM**

ukupna cijena ponude:  **19.115,93** **KM sa PDV- om,**

Nema popusta

Komisija za provođenje postupka javne nabavke je izvršila evaluaciju dostavljenih ponuda i konstatovala je da su ponude ponuđača ponuđača **d.o.o „EURO COP INVEST“ Bosanska Krupa, „**i **d.o.o. „I-KOMIĆ“ Bosanska Krupa** potpune, ispravne u formalno-pravnom smislu (ponuđači su dostavili ponudu u skladu sa tenderskom dokumentacijom, ispunili uslove za učešće, dostavili potrebne dokaze) i da računskih grešaka nije bilo.

Komisija je predložila Ugovornom organu da zakaže e-aukciju s kvalifikovanim ponuđačima i to : ponuđača **d.o.o „EURO COP INVEST“ Bosanska Krupa** i **d.o.o. „I-KOMIĆ“ Bosanska Krupa**, u skladu sa Pravilnikom o uslovima i načinu korištenja e-aukcije (“Službeni glasnik BiH”broj 66/16 od 06.09.2016 godine).

Provođenje e-aukcije je zakazano za dan 12.08.2022. godine u 14:00 h i ista je trajala od 14:00 h do 14:28 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća**:**

**Rang 1 d.o.o. „EURO-COP INVEST“ Bosanska Krupa** konačna cijena ponude iznosi **11.400,00 KM bez PDV-a**, pa ukupna cijena ponude iznosi **13.338,00 KM** **sa PDV-om,** (početna cijena ponude umanjena za 26,85%);

**Rang 2. d.o.o „I-KOMIĆ“ Bosanska Krupa** konačna cijena ponude iznosi **11.484,00 KM bez PDV-a**, pa ukupna cijena ponude iznosi **13.436,28 KM** **sa PDV-om,** (početna cijena ponude umanjena za 29,71%);

Nakon uspješno završene e-aukcije sa kvalifikovanim ponuđačima, a s obzirom da je kriterij za dodjelu Ugovora „najniža cijena tehnički zadovoljavajuće ponude“, da je cijena prvorangirane ponude u okviru procjenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača d.o.o. „EURO-COP INVEST“ Bosanska Krupa i zaključi Ugovor**.**

S obzirom da je kriterij za dodjelu Ugovora „najniža cijena tehnički zadovoljavajuće ponude“, da je cijena prvorangirane ponude d.o.o. „EURO-COP INVEST“ Bosanska Krupa u okviru procjenjene vrijednosti predmetne nabavke, odlučeno je kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o “EURO-COP INVEST” Bosanska Krupa, putem e-maila
2. d.o.o.“I-KOMIĆ“ Bos. Krupa, putem e-maila
3. u spis
4. a/a